[image: image1.jpg]


[image: image2.png]



CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
SERVICIUL STRATEGII - PROGRAME

,,In slujba oamenilor”


Nr. 4147/30.10.2017
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind constituirea Grupului de Lucru Local la nivelul Municipiului Timișoara pentru incluziunea cetățenilor români aparținând minorității romilor, precum și aprobarea regulamentului de organizare și funcționare al acestuia
Sectiunea a 2 - a 
Motivul emiterii proiectului de hotărâre
1. Descrierea situatiei actuale 

            Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.

Conform Anexei la Hotărârea nr. 18 din 14 ianuarie 2015 pentru aprobarea Strategiei Guvernului României de incluziune a cetățenilor români aparținând minorității rome pentru perioada 2015-2020, pct.11.2 lit b), (V) este prevăzută constituirea Grupului de Lucru Local (GLL).

Grupul de lucru local (GLL) este format din expertul local pentru romi, reprezentanți ai instituțiilor publice locale, membri ai consiliului local (inclusiv consilieri aparținând minorității rome), membri ai organizațiilor neguvernamentale și un delegat al comunității locale a cetățenilor români aparținând minorității rome din cadrul GIL. 
Direcţia de Asistenţă Socială a Municipiului Timişoara a făcut demersurile necesare pentru nominalizarea reprezentanţilor instituţiilor publice. În măsura în care instituţiile menţionate şi-au desemnat reprezentanţii, persoanele în cauză sunt prevăzute în anexă. De asemenea, este necesară desemnarea consilierilor locali (doi), ca membrii ai Consiliului Local al Municipiului Timişoara care să facă parte din Grupul de Lucru. Direcția de Asistență Socială a Municipiului Timișoara a făcut demersurile în acest sens.
Grupul de Lucru Local la nivelul Municipiului Timișoara pentru incluziunea cetăţenilor români aparţinând minorităţii romilor este format din:
1. Expertul local pentru romi - funcţionează la nivelul primăriei. El se subordonează administrativ primarului, reprezentând principala interfaţă între autorităţile publice şi comunităţile de romi.

2. Reprezentanţi ai instituţiilor publice locale. Este necesară desemnarea reprezentanţilor pe fiecare direcţie de acţiune, respectiv:

2.1. Reprezentant/reprezentanți din domeniul educaţie 

2.2. Reprezentant/reprezentanți din domeniul ocuparea forței de muncă

2.3. Reprezentant/reprezentanți din domeniul sănătate

2.4. Reprezentant/reprezentanți din domeniul locuire şi mică infrastructură pentru asigurarea condiţiilor de locuit decente

2.5. Reprezentant/reprezentanți din domeniul cultură

2.6. Reprezentant/reprezentanți din domeniul infrastructură socială cu următoarele trei subdirecţii:

2.6.1. Reprezentant/reprezentanți din domeniul serviciilor sociale publice

2.6.2. Reprezentant/reprezentanți din domeniul justiţie şi ordine publică

2.6.3. Reprezentant/reprezentanți din domeniul administraţie şi dezvoltare comunitară

2.6.3.1. Reprezentant/reprezentanți din domeniul pentru identificarea persoanelor fără acte de stare civilă

3. Membri ai Consiliului Local al Municipiului Timişoara, inclusiv consilieri locali

4. Membri ai organizaţiilor neguvernametale, inclusiv cele ale romilor.

5. Un delegat al comunităţii locale a romilor din Grupul de Iniţiativă Locală. Grupul de Iniţiativă Locală este format din reprezentanţi ai comunităţilor de cetăţeni aparţinând minorităţii rome în care ei activează.

2. Schimbari preconizate și rezultate așteptate: 
Constituirea Grupului de Lucru la nivelul Municipiului Timişoara pentru incluziunea cetăţenilor români aparţinând minorităţii romilor, conform anexei 1;

Aprobarea Regulamentului de Organizare și Funcționare al Grupului de Inițiativă Locală la nivelul Municipiului Timișoara privind incluziunea cetăţenilor români aparţinând minorităţii rome (GIL Timişoara), conform anexei 2;

3. Alte informații – Nu este cazul
4. Concluzii

              Pentru motivele expuse pe larg mai sus, propunem aprobarea proiectului de hotărâre privind constituirea Grupului de Lucru Local la nivelul Municipiului Timișoara pentru incluziunea cetățenilor români aparținând minorității romilor, precum și aprobarea Regulamentului de Organizare și Funcționare al acestuia.
      PRIMAR                                                                                                              VICEPRIMAR

NICOLAE ROBU                                                                                                     FARKAS IMRE    

